Лаврентьев Пётр Денисович

Лаврентьев Пётр Денисович (11 ғинуар 1905 йыл — 4 октябрь 1979 йыл) — хужалыҡ эшмәкәре, юғары мәктәп уҡытыусыһы. 1941—1947 йылдарҙа Өфө моторҙар эшләү производство берекмәһенең баш инженеры һәм директоры. Башҡорт АССР-ының 2-се саҡырылыш Юғары Советы депутаты. Испаниялағы Граждандар һуғышында (1936—39) ҡатнашыусы. СССР-ҙың Дәүләт премияһы лауреаты (1951). Социалистик Хеҙмәт Геройы (1945). Өс Ленин (1939, 07.1945, 09.1945), Хеҙмәт Ҡыҙыл Байраҡ (1943) һәм  Ҡыҙыл Йондоҙ (1941) ордендары кавалеры.

 Биографияһы 
Пётр Денисович Лаврентьев 1905 йылдың 11 ғинуарында Дон ғәскәре (хәҙер Ростов) өлкәһенең Таганрог ҡалаһында тыуған. 
Хеҙмәт эшмәкәрлеген 1930 йылда Харьков политехник институтын тамамлағандан һуң 26-сы Рыбинск мотор заводында башлай.

1941 йылдан алып Өфөгә эвакуацияланған 26-сы Дәүләт союз заводында баш инженер булып эшләй, 1946 йылдан — директор. 1947 й. алып 32-се почта йәшниге ойошмаһында (Куйбышев ҡ.); 1961 й. башлап Куйбышев, 1969—78 йылдарҙа. Мәскәү авиация институтында уҡыта. Л. етәкс. авиамоторҙарҙы конвейер ысулы менән йыйыу эшләнә һәм индерелә. 

Башҡорт АССР-ының 2-се саҡырылыш Юғары Советы депутаты.

Пётр Лаврентьев 1979 йылдың 4 октябрендә Мәскәү өлкәһенең Химки ҡалаһында вафат була.

 Наградалары 
 Сталин премияһы лауреаты 2 ст. (1952).
 Ленин ордены (1939, 1945, 1945).
 Хеҙмәт Ҡыҙыл Байраҡ ордены (1943).
 Ҡыҙыл Йондоҙ ордены (1941).

 Һылтанмалар 




Категория:Һуғыштарҙа ҡатнашыусылар
Категория:2-се саҡырылыш Башҡорт АССР-ы Юғары Советы депутаттары
Категория:Социалистик Хеҙмәт Геройҙары (Башҡортостан)
Категория:Шәхестәр:Өфө моторҙар эшләү производство берекмәһе